钦定古今图书集成/历象汇编/乾象典/第037卷 > 《罗雅谷月离历指》 > 《月天视七政天为小去人最近》
## 钦定古今图书集成/历象汇编/乾象典/第037卷 > 《罗雅谷月离历指》 > 《月天视七政天为小去人最近》

曷知之？以交食知之。凡言食者，物在于彼，有他物隔
焉。或亏或蔽，则谓之食。所食者必远，能食者必近也。
所食者必在外，能食者必在内也。以球论，则内近心
者必小，外远心者必大也。试观月掩日，日为之食，日
外月内，不待言矣。月掩恒星，星为之食，星外月内，不
待言矣。独月与五星，历家言有时星食月，有时月食
星亦未然也。夫星固未始有在月下者也。历稽古史，
多言月食五星，而不言五星食月，斯著明已。